Úradný vestník L 226 , 10/09/2003 S. 0021 - 0023



Rozhodnutie Komisie zo 4. septembra 2003 o postupe preukazovania zhody stavebných výrobkov podľa článku 20 ods. 2 smernice Rady 89/106/EHS, ktorý sa týka zostáv vonkajších obkladov stien (oznámené pod číslom dokumentu C(2003) 3160) (Text s významom pre EHP) (2003/640/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky [1], zmenenú a doplnenú smernicou 93/68/EHS [2], najmä na jej článok 13 ods. 4, keďže: (1) Komisia je povinná vybrať spomedzi dvoch postupov podľa článku 13 ods. 3 smernice 89/106/EHS podľa možnosti najmenej zložitý postup preukazovania zhody výrobku, ktorý je v súlade s bezpečnosťou. To znamená, že je potrebné rozhodnúť, či je pre daný výrobok alebo skupinu výrobkov, jestvujúci systém vnútropodnikovej výrobnej kontroly výrobcu nutnou a postačujúcou podmienkou preukázania zhody, alebo či je, z dôvodov týkajúcich sa súladu s kritériami uvedenými v článku 13 ods. 4, nevyhnutný zásah schváleného certifikačného orgánu; (2) článok 13 ods. 4 vyžaduje, aby sa takto určený postup vyznačil v mandátoch a technických špecifikáciách. Preto je žiaduce určiť výrobky alebo skupinu výrobkov, na ktoré odkazujú technické špecifikácie; (3) oba postupy podľa článku 13 ods. 3 sú podrobne opísané v prílohe III smernice 89/106/EHS. Potrebné je preto pre každý výrobok alebo skupinu výrobkov presne určiť metódy, ako sa tieto dva postupy podľa prílohy III vykonávajú, lebo príloha III uprednostňuje niektoré systémy; (4) postup podľa článku 13 ods. 3 písm. a) zodpovedá systémom uvedeným ako prvá možnosť bez priebežného dohľadu a druhej a tretej možnosti uvedenej v prílohe III odseku 2 bode ii). Postup podľa článku 13 ods. 3 písm. b) zodpovedá systémom uvedeným v bode i) 2. oddielu prílohy III, a prvej možnosti s priebežným dohľadom bodu ii) 2. oddielu prílohy III; (5) opatrenia stanovené v tomto rozhodnutí sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE: Článok 1 Zhoda výrobkov a skupín výrobkov uvedených v prílohe I sa preukazuje postupom, na ktorom sa okrem systému vnútropodnikovej výrobnej kontroly, ktorý prevádzkuje výrobca, zúčastňuje schválený certifikačný orgán posudzovaním a dohľadom nad kontrolou výroby alebo kontrolou samotného výrobku. Článok 2 Postup preukazovania zhody podľa prílohy II sa uvedie v mandátoch usmernení pre európske technické schvaľovanie. Článok 3 Toto rozhodnutie je adresované členským štátom. V Bruseli 4. septembra 2003 Za Komisiu Erkki Liikanen člen Komisie [1] Ú. v. ES L 40, 11.2.1989, s. 12. [2] Ú. v. ES L 220, 30.8.1993, s. 1. -------------------------------------------------- PRÍLOHA I Zostavy vonkajších obkladov stien: Pre vonkajšie steny alebo povrchové úpravy vonkajších stien. -------------------------------------------------- PRÍLOHA II PREUKAZOVANIE ZHODY Poznámka: Pri výrobkoch, ktoré sú určené na viac ako jeden spôsob použitia v uvedených skupinách sa kumulujú úlohy schváleného orgánu, vyplývajúce z príslušných systémov preukazovania zhody. Skupina výrobkov: Zostavy vonkajšieho obkladu stien (1/2) Systémy preukazovania zhody Pre ďalej uvedené výrobky a určené použitie uvedie EOTA systém(-y) preukazovania zhody v príslušných usmerneniach pre európske technické schvaľovanie: Systém 2+ : pozri prílohu III ods. 2 bod ii) smernice 89/106/EHS, prvú možnosť, vrátane certifikácie vnútropodnikovej kontroly výroby schváleným orgánom na základe počiatočnej inšpekcie a vnútropodnikovej kontroly výroby, ako aj priebežného dohľadu, posudzovania a schvaľovania vnútropodnikovej kontroly výroby. Výrobok | Určené použitie | Úroveň alebo trieda | Systém(-y) preukazovania zhody | Zostavy vonkajších obkladov stien | na použitie podľa predpisov o stavebných výkonoch | — | 2+ | Špecifikácia pre systém by mala byť taká, aby ju bolo možné uskutočniť, aj keď nie je potrebné určiť hodnotu niektorej charakteristiky, pretože aspoň jeden členský štát nemá žiadnu právnu požiadavku na takúto charakteristiku (pozri článok 2 ods. 1 smernice 89/106/EHS a prípadne odsek 1.2.3 vysvetľujúcich dokumentov). V týchto prípadoch sa overenie takej charakteristiky nesmie výrobcovi uložiť, ak si v tomto ohľade neželá charakteristiku výrobku vyhlásiť. Skupina výrobkov: Zostavy vonkajšieho obkladu stien (2/2) Systémy preukazovania zhody Pre ďalej uvedené výrobky a určené použitie uvedie EOTA systém(-y) preukazovania zhody v príslušných usmerneniach európskych technických schválení: Systém 1 : pozri prílohu III ods. 2 bod i) smernice 89/106/EHS, bez auditačného hodnotenia vzoriek. Systém 3 : pozri prílohu III ods. 2 bod ii) smernice 89/106/EHS, druhú možnosť. Systém 4 : pozri prílohu III ods. 2 bod ii) smernice 89/106/EHS, tretiu možnosť. Výrobok | Určené použitie | Úroveň alebo trieda (reakcia na požiar) | Systém(-y) preukazovania zhody | Zostavy vonkajších obkladov stien | na použitie podľa predpisov o reakcii na požiar | A1, A2B,, C A1, A2, B, C, D, E (A1 – E), F | 1 3 4 | Špecifikácia pre systém by mala byť taká, aby ju bolo možné uskutočniť, aj keď nie je potrebné určiť hodnotu niektorej charakteristiky, pretože aspoň jeden členský štát nemá žiadnu právnu požiadavku na takúto charakteristiku (pozri článok 2 ods. 1 smernice 89/106/EHS a prípadne odsek 1.2.3 vysvetľujúcich dokumentov). V týchto prípadoch sa overenie takej charakteristiky nesmie výrobcovi uložiť, ak si v tomto ohľade neželá charakteristiku výrobku vyhlásiť. --------------------------------------------------